OpenLLM-France/wikimedia huggingface dataset:
# Wesley Chapel (Florida)

Wesley Chapel és una concentració de població designada pel cens dels Estats Units a l'estat de Florida. Segons el cens del 2006 tenia 45.000 habitants.

## Demografia

Segons el cens del 2000, Wesley Chapel tenia 5.691 habitants, 2.021 habitatges, i 1.695 famílies. La densitat de població era de 362,6 habitants/km².
Dels 2.021 habitatges en un 45,4% hi vivien nens de menys de 18 anys, en un 75% hi vivien parelles casades, en un 6,4% dones solteres, i en un 16,1% no eren unitats familiars. En l'11,5% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,1% tenia menys de 18 anys, un 4,1% entre 18 i 24, un 41% entre 25 i 44, un 19,3% de 45 a 60 i un 6,5% 65 anys o més.
L'edat mediana era de 34 anys. Per cada 100 dones de 18 o més anys hi havia 92,9 homes.
La renda mediana per habitatge era de 65.293 $ i la renda mediana per família de 66.978 $. Els homes tenien una renda mediana de 47.240 $ mentre que les dones 32.664 $. La renda per capita de la població era de 25.897 $. Entorn del 0,9% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wesley Chapel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Wesley Chapel». American Fact Finder. Oficina del Cens dels Estats Units, 12-01-2010.
# Romer

«Romer» té aquests significats:
* Romer o romaní (planta)
* Bretxa de Romer, buit aparent en el registre fòssil dels tetràpodes
* Puig Romer, muntanya al municipi d'Artesa de Segre, a la comarca de la Noguera
* Biografies:
** Alfred Romer
** Emma Romer (1814 - Londres, 1868), soprano britànica
** John Romer
** Ole Rømer (Århus, 1644 – Copenhaguen, 1710), astrònom danès
# Zona morta (ecologia)

Les zones mortes són zones hipòxiques (poc oxigen) als mars, oceans i grans llacs del món. La hipòxia es produeix quan la concentració d'oxigen dissolt (OD) cau a 2 ml d'O₂/litre o per sota. Quan una massa d'aigua experimenta condicions hipòxiques, la flora i la fauna aquàtiques comencen a canviar de comportament per arribar a seccions d'aigua amb nivells d'oxigen més alts. Quan l'OD disminueix per sota dels 0,5 ml d'O₂/litre en una massa d'aigua, es produeix una mortalitat massiva. Amb una concentració tan baixa d'OD, aquestes masses d'aigua no poden mantenir la vida aquàtica que hi viu. Històricament, molts d'aquests llocs eren naturals. Tanmateix, a la dècada de 1970, els oceanògrafs van començar a notar un augment de casos i extensions de zones mortes. Aquests es produeixen prop de les costes habitades, on la vida aquàtica es concentra més.
El març de 2004, quan el Programa de les Nacions Unides per al Medi Ambient va publicar el seu primer Anuari Global Environment Outlook (GEO Year Book 2003), va informar de 146 zones mortes als oceans del món on la vida marina no es podia mantenir a causa dels nivells d'oxigen esgotats. Alguns d'aquests eren tan petits com un km², però la zona morta més gran cobria 70.000 km². Un estudi de 2008 va comptar 405 zones mortes a tot el món.

## Referències

* 1 2 Diaz, R. J.; Rosenberg, R. «Spreading Dead Zones and Consequences for Marine Ecosystems» (en anglès). Science, 321, 5891, 15-08-2008, pàg. 926–929. Bibcode: 2008Sci...321..926D. DOI: 10.1126/science.1156401. ISSN: 0036-8075. PMID: 18703733.
* ↑ «NOAA: Gulf of Mexico 'dead zone' predictions feature uncertainty». National Oceanic and Atmospheric Administration (NOAA), 21-06-2012.
* ↑ «Scientists alarmed by ocean dead-zone growth». SFGate, 15-08-2008.
# Yrjö Hietanen

Yrjö Hietanen (Hèlsinki, 12 de juliol de 1927 - Hèlsinki, 26 de març de 2011) fou un piragüista en aigües tranquil·les finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki on va disputar dues proves del programa de piragüisme. En ambdues, el K-2 1.000 metres i K-2 10.000 metres, guanyà la medalla d'or fent parella amb Kurt Wires. Quatre anys més tard, als Jocs de Melbourne, fou setè en la prova del K-2 10.000 metres. A nivell nacional va guanyar nou títols finlandesos entre 1947 i 1956.

## Referències

* 1 2 «Olympedia – Yrjö Hietanen». [Consulta: 6 juny 2023].
# Ángela Figuera Aymerich

Ángela Figuera Aymerich (Bilbao, 1902 — Madrid, 1984) va ser una poetessa basca en llengua espanyola, representant de la "Poesía desarraigada" de la primera generación de la postguerra espanyola. De la seva obra se'n destaca un fort compromís social especialment contra la marginació i l'explotació.

## Obres

* Mujer de barro (1948).
* Soria pura (1949).
* Vencida por el ángel (1951).
* El grito inútil (1952).
* Los días duros (1953).
* Víspera de la vida (1953).
* Belleza cruel (1958).
* Toco la tierra. Letanías (1962).
* Cuentos tontos para niños listos (1979).
* Otoño (1983).
* Canciones para todo el año (1984). Pòstum.
* Obras completas (1986).

## Referències

* ↑ «Ángela Figuera Aymerich». Gran Enciclopèdia Catalana. Barcelona: Grup Enciclopèdia Catalana.
# Émile Lombard

Émile Lombard (Lieja, segle XIX) va ser un ciclista belga, que va córrer durant els primers anys del segle xx.
Va disputar el Tour de França de 1904. En finalitzar la segona etapa anava en quarta posició de la classificació general, però un seguit de desqualificacions, entre elles els tres primers de la general, van fer que Lombard liderés la classificació general durant una etapa. Va abandonar la cursa durant la tercera etapa.

## Palmarès

* 1902
** Campió de Bèlgica amateur

### Resultats al Tour de França

* 1904. Abandona (3a etapa). Porta el mallot groc durant una etapa

## Referències

* ↑ «LOMBARD Émile». [Consulta: 6 desembre 2022].
* ↑ Archives, Cycling. «Émile Lombard» (en anglès). [Consulta: 6 desembre 2022].
* ↑ «2ème Tour de France 1904». [Consulta: 6 desembre 2022].
* ↑ «1904 Tour de France». [Consulta: 6 desembre 2022].

## Enllaços externs

* Fitxa d'Émile Lombard a sitiodeciclismo.net
# Émile Maitrot

Émile Maitrot (Meurville, 2 de juliol de 1882 - Lihons, 14 de setembre del 1916) va ser un ciclista amateur francès. Es va especialitzar en el ciclisme en pista. Va aconseguir una medalla d'or al Campionat del món de velocitat de 1901.
Va morir en una trinxera durant la Primera Guerra Mundial.

## Palmarès

* 1901
** Campió del món amateur en Velocitat

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Robert Schörgenhofer

Robert Schörgenhofer (nascut el 12 de febrer de 1973 a Vorarlberg) és un àrbitre de futbol austríac. Va arbitrar a la UEFA Europa League 2012-13.
Schörgenhofer es va convertir en àrbitre de la FIFA el 2007. Ha oficiat la Copa del Món Sub-20 de la FIFA 2011 i partits de classificació per a la Copa del Món de 2010, 2014 i 2018.

## Referències

* ↑ «Profile». Arxivat de l'original el 2012-10-04. [Consulta: 21 juliol 2024].
* ↑ FIFA. "Austria: Referees". Consultat el 27 abril 2013.
* ↑ FIFA. "Match Report - Nigeria - Guatemala 5:0 (2:0)". 31 juliol 2011. Consultat el 27 abril 2013.
* ↑ FIFA. "Match Report - Bosnia-Herzegovina - Spain 2:5 (0:2)". 14 octubre 2009. Consultat el 27 abril 2013.
* ↑ FIFA. "Match Report - Belarus - Georgia 2:0 (2:0)". 16 octubre 2012. Consultat el 27 abril 2013.
* ↑ «Match report Spain vs Macedonia». Arxivat de l'original el September 24, 2015.
# Robert Sean Leonard

Robert Sean Leonard (Jersey City, Nova Jersey, 28 de febrer del 1969) és un actor estatunidenc, guanyador d'un premi Tony i conegut per la seva aparició a El club dels poetes morts i pel seu paper de Dr. James Wilson a la sèrie House, MD.

## Biografia

Robert Sean Leonard, de nom complet Robert Lawrence Leonard va néixer als Estats Units d'Amèrica l'any 1969. Va estudiar a la Columbia University. El seu paper cinematogràfic més reconegut és el d'aspirant a actor, Neil Perry, a El club dels poetes morts junt amb Robin Williams.
Ha estat tres vegades nominat als premis Tony (1993, 2001 i 2003), guanyant el premi l'any 2001 per la interpretació de A.E Housman a la pel·lícula The Invention of Love.
A televisió, el seu paper més conegut és el del Dr. James Wilson a la sèrie House, MD.

## Filmografia

| Any | Títol | Personatge | Notes |
| 1986 | The Manhattan Project | Max | |
| 1988 | My Best Friend Is a Vampire | Jeremy Capello | |
| 1989 | El club dels poetes morts (Dead Poets Society) | Neil Perry | |
| 1990 | Mr. & Mrs. Bridge | Douglas Bridge | |
| 1991 | Married to It | Chuck Bishop | |
| 1993 | Rebels del swing (Swing Kids) | Peter Müller | |
| 1993 | Much Ado About Nothing | Claudio | |
| 1993 | L'edat de la innocència (The Age of Innocence) | Ted Archer | |
| 1994 | Safe Passage | Alfred Singer | |
| 1996 | The Boys Next Door | Barry Klemper | TV |
| 1996 | El corredor de la mort (Killer: A Journal of Murder) | Henry Lesser | |
| 1996 | I Love You, I Love You Not | Angel of Death | |
| 1997 | In the Gloaming | Danny | TV |
| 1998 | Standoff | Jamie Doolin | |
| 1998 | The Last Days of Disco | Tom Platt | |
| 1998 | Ground Control | Cruise | |
| 2001 | Tape | Jon Salter | |
| 2001 | A Glimpse of Hell | Tinent Dan Meyer | TV |
| 2001 | Driven | Demille Bly | |
| 2001 | Chelsea Walls | Terry Olsen | |
| 2003 | The I Inside | Peter Cable | |
| 2003 | A Painted House | Jesse Chandler | TV |
| 2004–2011 | House, MD | Dr. James Wilson | sèrie de televisió |

## Premis

* 2001 - Tony Award a millor actor per The Invention of Love
# Òpera ballet

Una òpera ballet (originalment en francés, opéra-ballet) és un tipus d'espectacle dramàtic que combina el cant i la dansa, anterior al ballet. Va sorgir a l'Òpera de París (Acadèmia Reial de Música) com a fruit de la passió existent a França, i sobretot a la capital, pel gènere coreogràfic. Hereu del ballet de la Cort, l'òpera ballet és diferent de la tragédie lyrique perquè minimitza l'acció a favor de la dansa.
Fou conreada especialment per Jean-Baptiste Lully, encara que el primer que creà una òpera ballet fou el compositor provençal André Campra amb L'Europe galante (1697), obra que, pel fet d'ésser estrenada a l'Òpera de París, adquirí caràcter normatiu i establí el model que fou seguit després pel mateix Campra (Les Fêtes vénitiennes, 1710) i per molts altres compositors francesos, entre els quals es distingí Jean-Philippe Rameau, amb títols com Les Fêtes d'Hébé, Les Fêtes de Polymnie, Le Temple de la Gloire, Les fêtes de l'Hymen et de l'Amour, Les Surprises de l'Amour, i el més conegut: Les Indes galantes (1735).
En aquest tipus d'espectacle, l'argument era poc elaborat, de tipus amorós i sovint desenvolupat a països exòtics o bé amb herois mitològics. Solia ser el pretext per al desenvolupament de l'acció coreogràfica o un fil conductor d'escassa entitat dramàtica de la successió dels diferents números ballats o cantats. Encara que després del segle xviii el gènere gairebé desaparegué, ocasionalment se n'ha escrit alguna obra més, sobretot a França.

## Referències

* ↑ Eric Tisserand; Nathalie Fink Histoire des arts 2e édition. Foucher, 10 octubre 2012, p. 79. ISBN 978-2-216-12167-0.

## Vegeu també

* Belle Danse o dansa cortesana barroca
# Zhang Jinmei

Zhang Jinmei és una esportista xinesa que va competir en piragüisme en la modalitat d'aigües tranquil·les, guanyadora d'una medalla de bronze al Campionat Mundial de Piragüisme de 2006 en la prova de K4 1000 m.

## Palmarès internacional

Campionat del món :
| Any | Lloc | Medalla | Esdeveniment |
| 2006 | Szeged ( Hongria) | 3 | K4 1000 m |

## Referències

* ↑ Zhang Jinmei en Canoeresults.eu (en anglès).
* ↑ Llesta de medallistes olímpics i mundials en piragüisme (1936-2007): part 1, part 2. Federació Internacional de Piragüisme (anglès)

## Enllaços externs

* http://www.canoeicf.com/site/canoeint/if/downloads/result/Pages%201-41%20from%20Medal%20Winners%20ICF%20updated%202007-2.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 1: flatwater (now sprint): 1936–2007 at WebCite (archived 2009-01-21). Arxius addicionals: Wayback Machine (archived 2010-01-05).
* http://www.canoeicf.com/site/canoeint/if/downloads/result/Pages%2042-83%20from%20Medal%20Winners%20ICF%20updated%202007.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007 at WebCite (archived 2009-11-09)
# Zhang Ji (poeta de Hubei)

Zhang Ji (張繼, en xinès tradicional; 张继, en xinès simplificat) és un poeta xinès del segle viii, nascut a Xiangyang, província de Hubei, durant la dinastia Tang (618-907), també conegut amb el sobrenom de Yisun. No hi ha dades clares sobre la data de naixement de Zhang Ji, la més probable se situa entre l'any 712 i el 715, i la seva mort l'any 779.
La seva vida és poc coneguda, però se sap que l'any 753 va aprovar l'examen per obtenir el grau de "jinshi" dins el sistema d'accés al cos de funcionaris de l'aparell burocràtic de l'administració imperial dels Tang. Com a funcionari va assolir el lloc de Secretari en el Departament d'Ingressos, en el Ministeri de Finances.

## Obra poètica

Durant la dinastia Tang la poesia va ser d'una gran qualitat i amb un gran nombre de poetes. L'emperadriu Wu Zetian (685-704) va introduir la poesia com una materia en els exàmens de selecció dels funcionaris. L'any 1705 una antologia va reunir poemes de 2300 autors, com He Zhizhang (659-774), Wang Wei (701-759), Li Bai (701-762), Du Fu (712-770) conegut com a "Savi de la Poesia", Bai Juyi (772-846), Yuan Zhen (779-831) i Du Mu (803-852).
Zhanh Ji va escriure més de 300 poemes. Alguns d'ells posaven en relleu els problemes de les dones de la seva època. Amb una certa controvèrsia derivada de les dificultats de traducció dels noms xinesos, a Zhang Ji se li ha atribuït l'autoria del text xinès del segón moviment de l'obra de Gustav Mahler "Das Lied von Erde" (el Cant de la Terra), sota el nom de Chang Tsi.

## Temple de Hanshan

El temple budista situat a prop de Suzhou a la província de Jiangsu, ha augmentat el seu atractiu turístic a partir del poema de Zhang Ji: "Una nit amarrat al Pont dels Aurons", que descriu escenes melancòliques, amb un viatger abatut que ha amarrat la seva barca sota el Pont dels Aurons, escoltant les campanes del temple. Aquest poema és molt conegut a la Xina pel fet d'estar inclòs en els llibres de text de l'escola primària.

## Bibliografia

* Chaves, Jonathan. Cloud Gate Song: The Verse of Tang Poet Zhang Ji. Floating World Editions. 2006 ISBN 978-1891640445
* Foley, Terence B. One Hundred One Classical Chinese Poems. The Asian Center. University of Kentucky.

## Referències

* 1 2 3 4 5 «Cultural China» (en anglès). Arxivat de l'original el 2014-12-10. [Consulta: abril 2015].
* ↑ Kamenarovic, Ivan P. La Chine Classique (en francès). Paris: Les Belles Lettres, 1999, p. 287. ISBN 2-251-41011-2.
* ↑ Albert, Xavier. Petite histoire de la Chine (en francès). Paris: Eyrolles, 2007. ISBN 978-2-212-53872-4.
* ↑ Chancel, Claude; Libin, Liu. Le Grand Livre de la Chine (en francès). Paris: Eyrolles, 2013. ISBN 978-2-212-55323-9.
* 1 2 «China Knowledge Resource Integrated Database» (en anglès), 01-04-2015.
* ↑ Chaves, Jonathan. Cloud Gate Song: The verse of Tang Poet Zhang Ji (en anglès). floating World Editions, 2006, p. 192. ISBN 978-1891640445.
* ↑ «Hanshan Temple» (en anglès). [Consulta: abril 2015].
* ↑ «Hanshan Temple» (en anglès). [Consulta: abril 2015].
* ↑ «Le Temple de Hanshan» (en francès). [Consulta: abril 2015].
# Roskilde

Roskilde (/ʁʌskilə/) és la principal ciutat del municipi de Roskilde, Dinamarca a l'illa de Sjælland. És una antiga ciutat, que data de l'època dels vikings.
L'estació ferroviària de Roskilde és una parada important entre Copenhaguen i altres regions de Dinamarca situades a l'oest. Amb una població de 46.701 (1 de gener de 2010), de la ciutat és un centre econòmic de la regió.
Roskilde té un carrer de vianants que recorre el centre de la ciutat, amb moltes botigues, restaurants i cafès. Diversos llocs d'interès turístic atrauen els visitants de tota Dinamarca i d'arreu del món. La universitat local té un programa educatiu que convida els estudiants internacionals a assistir-hi durant un any.

## Història

D'acord amb Adam de Bremen i Saxo Grammaticus, a la dècada de 980, Harald I de Dinamarca va construir una església i un estat reial de Roskilde. Saxo Grammaticus associa el nom de Roskilde amb el llegendari Hroðgar, que possiblement va viure al segle sisè. Harald va ser enterrat a l'església que estava al lloc que actualment ocupa la catedral de Roskilde.
El 1020 Roskilde va esdevenir una diòcesi, fent la ciutat més important de l'església a Dinamarca. Absalon, el bisbe danès, hi tenia una església de maó el 1170 que posteriorment va esdevenir catedral. Els anys posteriors, sota la influència d'Absalon, moltes altres esglésies van ser construïdes a la ciutat.
A Roskilde se li va concedir l'estatus d'una ciutat de mercats el 1268. Era probablement la ciutat més gran i important de Dinamarca en aquesta època. Amb el suport de l'Església Catòlica Romana, va continuar creixent fins al 1443 quan, com a resultat de la Reforma, i el tancament de l'Església Catòlica Romana a Dinamarca va perdre el seu estatus. La catedral de Roskilde tanmateix va continuar sent el lloc on els reis i reines de Dinamarca eren enterrats.
Durant el segle xvii, la ciutat va patir la pesta, les guerres amb els suecs i una sèrie d'incendis devastadors, però va començar a recuperar-se al segle xix amb la posada en funcionament del ferrocarril de Copenhaguen el 1847. Més recentment, amb la creació del Museu de Vaixells Vikings el 1969, Roskilde ha estat reconegut com un centre cultural i educatiu de Dinamarca, juntament amb el primer Festival de Roskilde el 1971 i la universitat que es va inaugurar 1972.

## Referències

* ↑ BEF44: Població de 01 de gener, per zones urbanes, base de dades estadístiques de Dinamarca
* Estadístiques municipals: NetBorger Kommunefakta Arxivat 2007-08-12 a Wayback Machine., delivered from KMD aka Kommunedata (Municipal Data)
* Fusions de municipis: Eniro new municipalities map Arxivat 2006-12-08 a Wayback Machine.

## Enllaços externs

* Roskilde Domkirke (English version of Danish site) Arxivat 2012-07-16 a Wayback Machine.
* Vikingeskibsmuseet (Viking Ship Museum, in Danish) Arxivat 2006-09-11 a Wayback Machine.
* Roskilde Festival website
# Rosières-sur-Mance

Rosières-sur-Mance és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 80 habitants.

## Demografia
### Població

El 2007 la població de fet de Rosières-sur-Mance era de 80 persones. Hi havia 32 famílies, de les quals 8 eren unipersonals (8 homes vivint sols), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 36 eren l'habitatge principal de la família, 17 eren segones residències i 6 estaven desocupats. Tots els 59 habitatges eren cases. Dels 36 habitatges principals, 35 estaven ocupats pels seus propietaris i 1 estava cedit a títol gratuït; 1 tenia dues cambres, 5 en tenien tres, 7 en tenien quatre i 22 en tenien cinc o més. 29 habitatges disposaven pel capbaix d'una plaça de pàrquing. A 22 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rosières-sur-Mance el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 8 | 75 a 79 | 0 |
| 4 | 70 a 74 | 0 |
| 8 | 65 a 69 | 8 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 38 persones, 27 eren actives i 11 eren inactives. De les 27 persones actives 22 estaven ocupades (14 homes i 8 dones) i 5 estaven aturades (3 homes i 2 dones). De les 11 persones inactives 7 estaven jubilades, 1 estava estudiant i 3 estaven classificades com a «altres inactius».

### Activitats econòmiques

L'any 2000 a Rosières-sur-Mance hi havia 7 explotacions agrícoles que ocupaven un total de 280 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Rosières-sur-Mance a l'INSEE.
* Évolution et structure de la population Fitxa amb el detall de dades de Rosières-sur-Mance a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Menelau d'Eges

Menelau d'Eges, en llatí Menelaus, en grec antic Μενέλαος, fou un poeta èpic grec nadiu d'Eges. Va viure probablement al segle iii, ja que Longí (Longinus) el menciona amb elogis, i aquest autor va morir l'any 273. Va escriure un poema de nom Thebais (Θηβαίς) que segons Suides estava format per dotze llibres i segons Eudòxia Macrembolitissa de tretze. Esteve de Bizanci dona el títol dels primers cinc d'aquestos llibres: Τέμμιξ, Ὑρμίνη, Ἀμφιγένεια, Λύκαια, Εὒτρησις, però no n'han quedat fragments d'importància. Va escriure altres obres que no es coneixen.

## Referències

* ↑ 3.Menelaus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1039
# Isoclina

Donada una família de corbes, que se suposa que és diferenciable, una isoclina per a aquesta família està formada pel conjunt de punts en què algun membre de la família aconsegueix un pendent donat. La paraula prové de les paraules gregues ἴσος (isos), que significa «igual», i la κλίνειν (klínein), que significa «fa pendent». Generalment, una isoclina tindrà la forma d'una corba o la unió d'una petita quantitat de corbes.
Les isoclines s'utilitzen sovint com a mètode gràfic per resoldre equacions diferencials ordinàries. En una equació de la forma y' = f (x, y), les isoclines són línies en el pla (x, y) obtingut establint f (x, y) igual a una constant. Això dona una sèrie de línies (per a diferents constants) al llarg de les quals les corbes de solució tenen el mateix gradient. Mitjançant el càlcul d'aquest gradient per a cada isoclina, es pot visualitzar el camp de pendent; que fa relativament fàcil esbossar corbes de solucions aproximades; com a la fig. 1.

## Altres usos

En la dinàmica de poblacions, el terme «isoclina» fa referència al conjunt de grandàries de la població en què la taxa de canvi d'una població en un parell de poblacions que interactuen és zero.

## Referències

* ↑ Mathworld: Isocline (anglès)
* ↑ «INTERSPECIFIC COMPETITION: LOTKA-VOLTERRA» (en anglès). Arxivat de l'original el 2019-03-09. [Consulta: 25 maig 2019].

## Bibliografia

* Hanski, I. Metapopulation Ecology (en anglès). Oxford: Oxford University Press, 1999, p. 43-46.